Ad neqqim deg usenfar amezwaru, deg tegzemt tamezwarut, deg uḍris wis sin, azwel-is «Ccreɛ n yigenni, urǧin yelli » deg usebter wis 15, deg tazwara anelmad ad yewali tugna akken ad yiẓer anamek n uḍris mebla ma yeɣra-t, umbaɛd ad nwali ma yella wassaɣ ger tugna d uḍris, akken ad as-nefk agemmuḍ i as-ilaqen ɣaf waya; tugna yella lexla deg leḥal n tegrest d wergaz yelsan aqeccabi, d tecacit tazeggaɣt d ukackul (ahat ad ilin wid ara d yinin d azrem); yella ger yiḍarren-is yinisi, atan tugna d acu id-tefka; ma nuɣel ɣer uḍris yella d acu ur dudiren ara. Aḍris yella deg-s urgaz deg lexla yemmuger-d azrem yerra-t ɣer tecacit-is imi yegres seg usemmiḍ, umbeɛd mi ay as- yekkes usemmiḍ-nni yezzi-d ɣef urgaz-nni akken ad tineɣ; d acu yiger-d yinisi yefka-d tikti akken ad d-yers uzrem-nni, argaz-nni yenɣa-t ma d inisi-nni yerwel-as i urgaz-nni yernu yenwa-t ad t-yečč d imensi; atan d acu yellan deg uḍris; ihi agemmuḍ ɣef lmiya ay wassaɣ yellan ger tugna d uḍris 50 %, tugna n uzrem-nni ur d teban ara aṭas, yernu drus yiwet n tugna i unelmad ɣaf waya ad n sumer kraḍ n tugniwin s wacu ara yefhem unelmad aḍris mebla ma yeɣra-t, imi d wagi ay d iswi n tugna.